Дворец на културата и спорта - Варна

Голям тур с Капитана, Кючуков и Донски във Варна
2025-06-05 20:30 (Europe/Helsinki) | Летен Театър – Варна, Морска градина, Варна, Bulgaria
Това лято, Златните Момчета ще извадят най-добрите си шеги на открито с техния Голям Тур. След като миналата година 10 от най-големите летни сцени в България гърмяха от смях, Димитър Иванов – Капитана, Георги Кючуков и Димитър Донски се събират отново, за да премерят талантите си в още повече градове, с още повече хора и толкова смях, колкото само най-смелите могат да поемат в едно шоу.
Не можеш просто да гледаш, трябва да го усетиш. Вземи своя билет сега и стани част от Големия тур!
ВРАТИ 19:45 НАЧАЛО 20:30
Събитието не се препоръчва за лица под 16 г.

Една нощ в операта
2025-06-04 21:00 | Летен Театър – Варна, Морска градина, Варна, Bulgaria
На 04 юни 2025 от 21.00 часа на Летен театър Варна
Държавна опeра – Русе представя:
„ЕДНА НОЩ В ОПЕРАТА С РОК ГРУПА „КИКИМОРА“
Концерт-спектакъл
Диригент – ДИМИТЪР КОСЕВ
НИКОЛО КОЦЕВ – китара и вокали
НИКОЛА ЗДРАВКОВ – вокал
АЛЕКСАНДЪР АНТОВ – клавишни
НИКОЛАЙ ЦВЕТКОВ – бас китара
НИКОЛАЙ ТОДОРОВ – ударни и вокали

Русе е прославен с талантливите си класически музиканти, но и със своите завидни традиции и висок вкус във вече класическия рок-репертоар. Творческото сътрудничество между известната рок-група „Кикимора“ и Русенската опера вече има своята дълга история. Нейното необичайно начало е поставено още през 2016 година, когато в съвместен изпълнителски екип – солисти, хор и оркестър, се провежда българската премиера на рок-операта „Нострадамус“. Неин композитор е цигуларят, китарист, певец и композитор Николо Коцев – фронтменът на „Кикимора“.
Своите три последни творчески сезона Русенската опера традиционно закрива в началото на август със съвместни концерти и това е част от общата история на групата и русенския оперен театър.

Като естествено продължение на дългогодишното приятелство, през тази година Русенската опера и „Кикимора“ предвиждат поредица от четири съвместни концерта с програмата „Една нощ в операта“. Началото на този невероятен цикъл, чиято програма съчетава музикалната класика и класическия рок се поставя на 4 юни на сцената на Летен театър-Варна. С това грандиозно събитие се открива концертният сезон на тази престижна българска лятна сцена. Следват традиционният концерт в Русе в програмата на летния фестивал „Сцена под звездите“ на 4 август и двата последователни концерта на 23 септември в новата концертна зала в Търговище и на 24 септември на сцената на Летен театър-Горна Оряховица.

„Една нощ в операта“ започва с мощна емоционална вълна – известната първа част „O, Fortuna“ на ораторията „Carmina Burana“. Следва внушителен класически-рок коктейл с хитове от репертоара на „Кикимора“, „Дийп пърпъл“, „Рейнбоу“ и „Куин“, оцветен и овкусен с оперни арии и ансамбли от оперите „Дон Жуан“, „Риголето“, „Травиата“, „Кармен“, „Турандот“ и „Нострадамус“.

В „Една нощ в операта“ заедно пеят солистите на Русенската опера и вокалистите на „Кикимора“, поддържани от Хора и Оркестъра на Държавна опера-Русе.

БК ЧЕРНО МОРЕ ТИЧА - БК РИЛСКИ СПОРТИСТ САМОКОВ
2025-05-29 19:00 | Дворец на културата и спорта – Варна, Дворец на културата и спорта - Варна, Варна, Bulgaria
На 29 май (четвъртък) БК Черно море Тича се завръща в зала ДКС „Конгресна“ за третия финален мач от плейофната серия срещу БК Рилски спортист!
? Къде: Зала ДКС „Конгресна“, гр. Варна? Начало: 19:15 ч.? Билети: Вземи своя билет сега
? Подкрепи отбора на живо – нека заедно превърнем залата в крепост!

Би-2
2025-05-17 20:00 | Дворец на културата и спорта – Варна, Дворец на културата и спорта - Варна, Варна, Bulgaria
Концерт на Би-2 във Варна със симфоничен оркестър
На 17 май 2025 г. в легендарния Дворец на културата и спорта ще се състои специален концерт на група Би-2 със симфоничен оркестър. Това е уникална програма, която обещава да бъде едно от най-ярките събития на годината.
Гостите ще се насладят на невероятно съчетание от мощно рок звучене и величествени симфонични аранжименти. Любимите хитове на Би-2 ще получат нов мащаб благодарение на оркестъра, а сцената ще се превърне в истински шедьовър с готически дизайн: черен кадифе, свещи, кръгъл огледален екран и изискани костюми на артистите. Атмосферата на концерта ще потопи зрителите в магията на музиката, създавайки незабравими емоции.
На концерта ще бъдат изпълнени най-добрите песни от всички албуми на групата, включително композиции от албума “Hallelujah”, издаден през есента на 2022 г. Проектът на Би-2 с оркестър съществува вече около 20 години, като през това време са издадени 4 студийни албума в сътрудничество с водещи международни оркестри. Всички записи са създадени в легендарни музикални студия по света с участието на титулувани звукорежисьори.
Билети за концерта на Би-2 във Варна
Не пропускайте шанса да станете част от това грандиозно събитие! Билетите за концерта на Би-2 с оркестър в Двореца на културата и спорта вече са в продажба.
? Дата: 17 май 2025 г. ? Място на провеждане: Дворец на културата и спорта, Варна ? Билети: Налични на официалния уебсайт на Би-2
Този концерт ще ви предостави възможност да чуете любимите си композиции в ново, величествено звучене. Уникалната атмосфера, мащабният проект и несравнима музика ще направят този вечер незабравим.
Резервирайте билети за концерта на Би-2 във Варна със симфоничен оркестър още сега, за да станете част от тази музикална приказка!

ЧЕРНО МОРЕ - ТИЧА VS БАЛКАН
2025-05-13 19:30 | Дворец на културата и спорта – Варна, Дворец на културата и спорта - Варна, Варна, Bulgaria
? Плейофен полуфинал в НБЛ: Черно море Тича vs Балкан Ботевград!? Очаква ни епичен баскетболен сблъсък във Варна!? 13 май 2025 | ? 19:30 ч.? Дворец на културата и спорта – Варна, зала Конгресна
БК Черно море Тича посреща БК Балкан Ботевград в решителен мач от полуфиналите на Националната баскетболна лига. Победителят ще се доближи до мечтаната шампионска титла!
?️ Билети: kupibileti.bg и партньорската мрежа в цялата страна.? Подкрепи отбора си на живо – залата те очаква!

Световна купа по спортна гимнастика
2025-05-08 13:30 - 2025-05-11 19:00 | Дворец на културата и спорта – Варна, Дворец на културата и спорта - Варна, Варна, Bulgaria
Световна купа по спортна гимнастика за мъже и жени.
Надпреварата ще се проведе за девета поредна година в Двореца на културата и спорта във Варна. Организатори на турнира от 08 до 11 май са Българската федерация по спортна гимнастика и Община Варна, под контрола на Меджународната федерация по гимнастика.
От българска страна за надпреварата се подготвят националните ни състезатели при мъжете и жените.

ПРЕДВАРИТЕЛНА ПРОГРАМА:

8 май (четвъртък)

14:00 – 17:15 – MAG – Qualifications: FX, PH, SR and WAG – Qualifications: VT, UB

9 май (петък)

14:00 – 17:15 – MAG – Qualifications: VT, PB, HB and WAG – Qualifications: BB, FX

10 май (събота)

14:15 – 14:40 – Opening Ceremony

15:00 – 15:38 – MAG – Final: FX

15:38 – 15:43 – Award Ceremony MAG – FX

15:43 – 16:21 – MAG – Final: VT

16:21 – 16:26 – Award Ceremony MAG – VT

16:26 – 17:04 – MAG – Final: PH

17:04 – 17:09 – Award Ceremony MAG – PH

17:09 – 17:47 – WAG – Final: UB

17:47 – 17:52 – Award Ceremony WAG – UB

17:52 – 18:30 – WAG – Final: SR

18:30 – 18:35 – Award Ceremony WAG – SR

11 май (неделя)

15:00 – 15:38 – MAG – Final: VT

15:38 – 15:43 – Award Ceremony MAG – VT

15:43 – 16:21 – MAG – Final: BB

16:21 – 16:26 – Award Ceremony MAG – BB

16:26 – 17:04 – MAG – Final: PB

17:04 – 17:09 – Award Ceremony MAG – PB

17:09 – 17:47 – WAG – Final: FX

17:47 – 17:52 – Award Ceremony WAG – FX

17:52 – 18:30 – WAG – Final: HB

18:30 – 19:35 – Award Ceremony WAG – HB

SQUIRT: the Las Vegas Show
2025-05-02 19:00 | Дворец на културата и спорта – Варна, Дворец на културата и спорта - Варна, Варна, Bulgaria
Шоуто SQUIRT от световна величина: незабравима еротична феерия от звездите на Лас Вегас!
Осмелявате ли се да се докоснете до мистерията, която разтърси Лас Вегас?
На сцената излиза SQUIRT – легендарното откровено шоу, което разчупва границите на ежедневието. Тук реалността се слива с фантазията, а изкуството и чувствеността танцуват в един ритъм.
Това е представление, в което всяко движение се превръща в страст, а всеки поглед – в предизвикателство. Тук няма място за забрани – само за елегантна провокация, магнетизъм и красотата на човешката природа.
Сцената се превръща в пространство, където:
Телата говорят по-силно от думите, демонстрирайки изкуството в най-смелата му форма.
Музиката прониква до дълбините на душата, като подсилва всяка емоция.
Всяко движение разкрива история, изпълнена със страст и интриги.
Интерактивните елементи позволяват на всеки зрител да се почувства като част от представлението.
Акробатиката се превръща в изкуството на съблазняването.
Това е спектакъл за тези, които са готови да открият непознатото, да почувстват свободата и да се насладят на естетиката, която събужда най-съкровените мечти.

The Night of Musicals
2025-04-28 19:30 | Дворец на културата и спорта – Варна, Дворец на културата и спорта - Варна, Варна, Bulgaria
Добре дошли на една от най-успешните музикални гали на всички времена! С милиони продадени билети, това шоу се превърна в най-успешното музикално заглавие в Европа и постави нови стандарти в развлекателната индустрия. Не пропускайте това вълнуващо преживяване със спиращи дъха танцови изпълнения и световноизвестни мелодии! Слушайте най-добрите звезди от международните музикални сцени и се възхищавайте на невероятни костюми.
Най-добрият музикален коктейл: световноизвестни мюзикъли, актуални хитове и добре познати класики!
Продукции като „Танцът на вампирите“, „Mamma Mia“ или „We Will Rock You“ на успешния мюзикъл на Queen са представени в това уникално, завладяващо шоу. Разбира се, в репертоара са включени и класики на всички времена, като „Фантомът на операта“, „Котки“, „Шоуто на ужасите на Роки Хорър“, „Елизабет“, „Грийс!“, „Уестсайдска история“ и много други. Станете свидетели как „Фантомът от операта“ признава любовта си на Кристин, слушайте „Котките“, докато „мяукат“ своите „Спомени“, доказвайки, че култовият им статус е напълно заслужен. Хитовете от сериала на Netflix „La Casa De Papel“ също ще развълнуват публиката за първи път! Нека един първокласен музикален коктейл ви развълнува в „Нощта на мюзикълите“!
Разнообразни и уникални!
Артистите от „Елизабет“, „Котки“, „Танцът на вампирите“ и други мюзикъли са от САЩ, Австралия, Холандия и немскоговорящите страни. Те ще бъдат подкрепени от международно признати гост певци от оперни театри от цял ​​свят, чиито изпълнения на топ хитове като „Time To Say Goodbye“ на Андреа Бочели ще направят тази вечер незабравима!

КАМЕН ДОНЕВ - ЛЕКЦИЯ №1 - ЗА НАРОДНОТО ТВОРЧЕСТВО
2025-04-12 19:00 | Дворец на културата и спорта – Варна, Дворец на културата и спорта - Варна, Варна, Bulgaria
КАМЕН ДОНЕВ – ЛЕКЦИЯ №1 – ЗА НАРОДНОТО ТВОРЧЕСТВО
Автор: Камен Донев
Режисьор: Камен Донев
Сценография: Ралица Русева
Костюми: Паша Нешкова
Музика: Камен Донев
Хореография: Ивайло Иванов
Участват: Камен Донев
Народното творчество е творчество, което се създава от народа. Толкоз. То се ражда основно по селата, т.е. извън града. Но и това, което се ражда в града, пак може да се каже, че е народно творчество, защото хората в града обикновено са от селата. Това се вижда най-добре през почивните дни, когато те отиват в селата, а хората от селата в събота и неделя посещават града, за да продават това, което отглеждат в самите села, и да си закупят от града онова, което съответно в селата липсва. Така нареченият народен творец заучава, помни, изпълнява, но също така той трябва да интерпретира, фантазира и дообогатява основно с любов и от все сърце да предава на своите наследници дообогатеното. Важното обаче е, че в народното творчество никой не иска да развали направеното,а обратното – да го направи по-хубаво. Просто като боб. Темата, с която ще се занимаем, е: преоткриването на народното творчество и широкото му прилагане в ежедневието за подобряване здравето, работоспособността, общуването и почивката на хората. Народните песни и танци могат да помогнат за справянето с житейските несгоди, стреса, самотата, скуката, проблеми с двигателно-опорния апарат, умората, негативните емоции, общуването. Както и да се приложи в целия диапазон на работната седмица, двата почивни дни и отделеното време в личен план.

Забраненото ШОУ на Рачков
2025-04-05 19:30 | Дворец на културата и спорта – Варна, Дворец на културата и спорта - Варна, Варна, Bulgaria
Това е шоуто, в което само смехът и забавлението са разрешени.
Това е шоуто, което разкрива най-пазените тайни на телевизията и няма никакви спирачки.
Това е „Забраненото ШОУ на Рачков“!
Димитър Рачков отново тръгва на турне, за да ви разкрие какво се случва „зад камерата“.
Очакват ви неподражаемото му чувство за хумор, скечове и безброй изненади – всичко това на живо.
Вземете децата, приятелите и роднините и се подгответе за вечер, изпълнена със смях и добро настроение.

ACT22: 2 Years SAKÉ
2025-04-04 22:30 | Дворец на културата и спорта – Варна, Дворец на културата и спорта - Варна, Варна, Bulgaria
На 4-ти Април ще бъде написана нова страница от историята на електронната сцена на Варна в емблематичната за всички варненци СПОРТНА ЗАЛА (Зала Конгресна). Мястото, на което заедно ще отпразнуваме годишнината на SAKÉ с най-грандиозната продукция, която Варна е изживявала.

2 YEARS SAKÉ е събитието, с което заедно ще издигнем родния ни град на пиедестала на електронната сцена в България. Събитие, на което ще изживеете най-мащабното аудио и визуално шоу, което Варна някога е виждала, водено от уникалното звучене на Fuji концепцията ни.

За осъществяването на този изключителен проект ще се присъедини и източноевропейският лидер в създаването на immersive преживявания @studio_phormatik , който ще вдъхне нов живот на Зала Конгресна с уникален stage design.

Пригответе се за нещо невиждано досега.

Tarja Turunen и Marko Hietala
2025-04-02 20:00 | Дворец на културата и спорта – Варна, Дворец на културата и спорта - Варна, Варна, Bulgaria
Tarja Turunen и Marko Hietala с първи общ концерт във Варна

Любимката на българската публика Таря Турунен и бившият й колега от Nightwish Марко Хиетала пристигат за първи път във Варна за съвместен концерта на 2 април в Дворец на културата и спорта.
След серия от успешни и разпродадени концерти в Южна Америка, в които Марко се включи като специален гост на Таря, дуото реши официално да обедини сили на сцената и да завладее европейската публика. Актуалното им ‘Living the Dream Together Tour’ ще стартира през септември т.г. и ще продължи с пълна сила и през 2025-а. Българската публика също ще се наслади на изпълненията им, а още по-голямата новина за варненци е, че това ще бъде и първият концерт на Таря и Марко в морската ни столица.
„Миналата година ме поканиха да свиря на фестивал в Швейцария, където в програмата бе и бандата на Марко“, разказва Таря за идеята да се съберат и продължава: „Тогава ми хрумна да го помоля да изпълни с мен емблематичната „Фантомът от операта“ в моето шоу. Той ми отговори с „да“ и така, след 18 години бяхме на път да изпеем песента заедно. И беше супер вълнуващо и наистина много красиво. Хората се разчувстваха много от това“.
Билети за концерта на Таря Турунен и Марко Хиетала на 2 април 2025 г. в Дворец на културата и спорта – Варна тръгват в продажба от днес в системата на Тикетпортал и Евентим. Цената им е от 50 до 100 лв. спрямо мястото в залата.
Наскоро Таря издаде алума ‘Best of Tarja – Living the Dream’, включващ най-големите хитове от соловата й кариера. За концертите от турнето тя е подготвила селекция от най-любимите парчета на феновете, както и нейни лични избори. Таря и Марко направиха и страхотна колаборация след като се събраха. Парчето им ‘Left on Mars’ вече се радва на огромен интерес от страна на феновете.
А на въпроса, който всички вече си задават, отговорът е „Да, ще пеят и песни от времето им в Nightwish!“.

PLACIDO DOMINGO JR - VOLVER - ANIMA TANGO
2025-03-31 19:30 | Дворец на културата и спорта – Варна, Дворец на културата и спорта - Варна, Варна, Bulgaria
Placido Domingo Jr. представя „Volver – Anima Tango“ за първи път в България.
Placido Domingo Jr., изключителен певец, композитор и продуцент, и син на легендарния тенор, дебютира пред българската публика със своето завладяващо концертно шоу „Volver – Anima Tango“. Това незабравимо изживяване, което ще посети всички големи градове в страната, обединява музика, театър и танц, вдъхновени от магията и страстта на аржентинското танго.
Шоуто ще бъде изпълнено с участието на Buenos Aires Café Sextet, ръководен от виртуозния акордеонист и бандонеонист Кристиано Луи, който се грижи за оригиналния музикален аранжимент. Към тях се присъединява Анализа Бианкофиоре, актриса и певица, която внася драматичност и художествена дълбочина чрез своята режисура. Акцент на спектакъла са танцовите изпълнения на изключителните аржентински танго артисти Eduardo Moyano и Federica Gumina, които създават атмосферата на автентичната „milonga dei ricordi“.
„Volver – Anima Tango“ е много повече от концерт – това е завладяваща история за завръщане, разказана чрез мощната емоция на музиката, танца и поезията. Гласът на Placido Domingo Jr. повежда публиката на незабравимо пътешествие, където звуците на тангото се преплитат с класически и модерни произведения, обединявайки творби на Gardel, Piazzolla, Bacalov, Modugno, Tenco и други.
Не пропускайте това уникално музикално и човешко преживяване, което ще разкрие пред вас дълбочината на тангото – страст, която преобразява всичко, до което се докосне.
Участват:
Placido Domingo Jr. – вокал
Annalisa Biancofiore – вокал
Buenos Aires Café Sextet:
Christiano Lui – акордеон и бандонеон
Oscar di Raimo – цигулка
Stefano Ciotola – китари
Remigio Coco – пиано
Piero Ranucci – контрабас
Angelo Terella – барабани
Eduardo Moyano и Federica Gumina – хореография и танц
Елате и се потопете в магията на „Volver – Anima Tango“ – едно шоу, което ще докосне сърцето ви!

АВТОМОБИЛЕН ФЕСТИВАЛ "МОРСКИ БРИЗ"
2025-03-29 11:00 - 17:00 | Дворец на културата и спорта – Варна, Дворец на културата и спорта - Варна, Варна, Bulgaria
? АВТОМОБИЛЕН ФЕСТИВАЛ „МОРСКИ БРИЗ“ – 29 МАРТ! ?
Готови ли сте за адреналин, рев на двигатели и впечатляващи автомобили? На 29 март от 11:00 ч. пред Зала Конгресна ще се състои автомобилният фестивал „Морски бриз“! Очакват ви уникални машини, демонстрации и много изненади за феновете на високите скорости!
Не пропускайте! ??

SESAME ТУРНИРИ НА ВОЛЯТА
2025-03-22 18:00 | Дворец на културата и спорта – Варна, Дворец на културата и спорта - Варна, Варна, Bulgaria
Sesame Турнири на волята – най-епичната битка започва!
За първи път 10 от най-силните гладиатори от „Игри на волята“ се изправят един срещу друг в невиждани битки на живо! Петте най-големи спортни зали в България – Бургас, Варна, София, Русе и Пловдив – ще се превърнат в арени на оспорвана надпревара, където само един ще триумфира!
Адреналин, издръжливост и сила – готов ли си да станеш свидетел на най-мащабното състезание?

Полуфинали и Финални срещи на 5th IHF Men’s Emerging Nations Championship
2025-03-16 13:00 - 17:00 | Дворец на културата и спорта – Варна, Дворец на културата и спорта - Варна, Варна, Bulgaria
След ожесточените четвъртфинални битки, победителите ще се класират за полуфиналите, а оттам – към финала или към мача за бронзовите медали.
? 13:00 – Полуфинал 1: ? Победител QF1 (LPM1) vs Победител QF2 (LPM2)? 15:15 – Полуфинал 2: ? Победител QF3 (WPM1) vs Победител QF4 (WPM2)
? 17:30 – Мач за бронз ?: Загубил SF1 (LSF1) vs Загубил SF2 (LSF2)? 20:15 – Големият финал ?: Победител SF1 (WSF1) vs Победител SF2 (WSF2)

Кой ще триумфира като шампион на 5th IHF Men’s Emerging Nations Championship? Очакват ни незабравими моменти и изключителни спортни битки! ??

СВЕТОВНАТА ИЗЛОЖБА НА КОТКИ
2025-03-16 10:00 - 18:00, 2025-03-15 10:00 - 18:00 | Дворец на културата и спорта – Варна, Дворец на културата и спорта - Варна, Варна, Bulgaria
СВЕТОВНАТА ИЗЛОЖБА НА КОТКИ Е НАЙ-ГОЛЯМОТО И НАЙ-ЗНАЧИМОТО СЪБИТИЕ ВЪВ ФЕЛИНОЛОГИЯТА ЗА ГОДИНАТА.
15-16 Maрт 2025 г
Скъпи приятели!
Имаме удоволствието да Ви информираме за Световна изложба на котки в България. Изложбата ще се проведе по правилата на Световната федерация на котките WCF. Изложението ще се проведе на 15 и 16 Март в Двореца на културата и спорта.
В огромна зала под един покрив ще се съберат победители в множество международни конкурси и изложби. Котки и котенца от различни породи и цветове, от водещи развъдчици от цял свят. Очаква Ви интересно и ярко пътешествие в чудния свят на котките, забавна шоу – програма, конкурси и приятни изненади !
Програма на изложбата:

Увлекателно представяне на участниците;
Представяне на редки и екзотични породи котки;
Многобройни рингове и шоута;

Голяма селекция и шоу – представяне на котенца от малки породи до брутални гиганти от котешкия свят.

Празнична развлекателна програма за зрителите;
Задълбочена екскурзия в породите котки от водещите световни развъдчици;

Прекрасна възможност да намерите ваше пухкаво съкровище!
По време на ринговете и изложенията за породи посетителите ще могат да се запознаят с котки от редки породи и признати звезди от света на котките, да научат много интересни факти за котките.
Ако отдавна мечтаете за коте или просто мислите да си вземете космат приятел, тогава няма да намерите по-добро място от това!
На изложбата всеки ще има възможност да общува с професионални развъдници и да се запознае с породата котки, която харесва.
И, разбира се, да изпълните заветно желание – да намерите котето на мечтите си.
В изложението ще участват и представители на различни фирми, произвеждащи котешки храни и различни продукти за котки. Можете да закупите техните продукти на специални цени за изложители и посетители на нашето изложение!!
Очакваме ви на 15-16 Март 2025 г. на адрес:
бул. Варна. „Княз Борис I-ви“ 115, 9002 Варна Център, България
Програмата на изложбата:

Шоу на дългокосмести котки,
Монопородно шоу на бенгалски котки,
Шоу на невероятни редки породи,
Шоу на най-големите котки – мейн куун както и много други рингове и състезания.

За регистрация за изложбата
https://www.wcfcatonline.com/?fbclid=IwAR1MDi7JYrGvzR5406meQkMUMazhhiFVFVNnjHrSDVokRcbijArXJNYwOf0

Четвъртфинали на 5th IHF Men’s Emerging Nations Championship
2025-03-15 13:00 - 17:00 | Дворец на културата и спорта – Варна, Дворец на културата и спорта - Варна, Варна, Bulgaria
С наближаването на кулминацията на 5th IHF Men’s Emerging Nations Championship, най-добрите отбори от турнира ще се изправят един срещу друг в решителни сблъсъци. След оспорвани групови фази, четвъртфиналите ще определят кои отбори ще продължат към полуфиналите и кой ще има шанс да се бори за престижната титла.
Четвъртфиналите ще определят кои отбори ще продължат напред към полуфиналите и кои ще отпаднат от надпреварата. Всеки мач е последен шанс за победа и продължаване в битката за титлата!
? 13:00 – Парагвай ?? vs Азербайджан ??? 15:15 – Молдова ?? vs Кипър ??? 17:30 – България ?? vs Нигерия ??? 20:15 – САЩ ?? vs Великобритания ??

??? ??? ???’? ???????? ??????? ????????????
2025-03-13 18:00 | Дворец на културата и спорта – Варна, Дворец на културата и спорта - Варна, Варна, Bulgaria
Третият ден от надпреварата ще предложи решаващи срещи, които ще определят кой ще продължи в следващата фаза на турнира. В 18:00 часа България ще се изправи срещу Кипър, като ще търси ценни точки в директен сблъсък за класиране. Очаква се двубоят да бъде напрегнат и динамичен, тъй като кипърците също имат амбиции за добро представяне. В последния мач от груповата фаза, от 20:15 часа, Великобритания ще срещне Парагвай в директна битка за място в елиминационната фаза. Всеки гол може да бъде решаващ, а зрителите ще станат свидетели на истински спектакъл на хандбалния терен.

18:00 – Cyprus – Bulgaria
20:15 – Great Britain vs Paraguay

??? ??? ???’? ???????? ??????? ????????????
2025-03-12 18:00 | Дворец на културата и спорта – Варна, Дворец на културата и спорта - Варна, Варна, Bulgaria
Вторият състезателен ден на турнира ще бъде решаващ за много от отборите, които ще търсят точки, за да запазят шансовете си за продължаване напред. В 18:00 часа България се изправя срещу Великобритания в двубой, който може да се окаже съдбоносен за класирането в групата. Националите ще разчитат на силна подкрепа от трибуните, докато британците ще се опитат да наложат темпото си. По-късно, от 20:15 часа, Парагвай ще срещне Кипър в още една интригуваща битка, където и двата тима ще дадат всичко от себе си за успех.

18:00 – Bulgaria – Great Britain
20:15 – Paraguay vs Cyprus

??? ??? ???’? ???????? ??????? ????????????
2025-03-11 18:30 | Дворец на културата и спорта – Варна, Дворец на културата и спорта - Варна, Варна, Bulgaria
На 11 март стартира дългоочакваното пето първенство на IHF Men’s Emerging Nations Championship – престижен турнир, който събира отбори от изгряващи хандбални нации. Откриващият ден ще предложи два вълнуващи сблъсъка, които ще поставят началото на борбата за надмощие. В 18:30 часа домакинът България ще премери сили с Парагвай в ключов мач, в който националите ще търсят силен старт пред родна публика. Втората среща за деня ще противопостави Кипър и Великобритания в двубой, който обещава зрелище и оспорвана битка на терена.

18:30 – Bulgaria vs Paraguay
20:45 – Cyprus vs Great Britain

WOMEN'S EHF EURO 2026
2025-03-09 13:00 - 17:00 | Дворец на културата и спорта – Варна, Дворец на културата и спорта - Варна, Варна, Bulgaria
Литва срещу България – 9 март, 13:00 ч.
Последният двубой от квалификациите за WOMEN’S EHF EURO 2026 ще противопостави отборите на Литва и България! Нашите състезателки ще дадат всичко от себе си, за да затвърдят позициите си в турнира. Елате и ги подкрепете! Входът е свободен!

WOMEN'S EHF EURO 2026
2025-03-08 15:00 - 17:00 | Дворец на културата и спорта – Варна, Дворец на културата и спорта - Варна, Варна, Bulgaria
Малта срещу Литва – 8 март, 15:00 ч.
Във втория ден от квалификациите за WOMEN’S EHF EURO 2026, тимовете на Малта и Литва ще се срещнат в оспорван двубой. Очаква ни динамична игра, изпълнена с хъс и спортен дух! Не пропускайте – входът е свободен!

WOMEN'S EHF EURO 2026
2025-03-07 17:30 | Дворец на културата и спорта – Варна, Дворец на културата и спорта - Варна, Варна, Bulgaria
България срещу Малта – 7 март, 17:30 ч.
Заповядайте на първата среща от квалификациите за WOMEN’S EHF EURO 2026, където националният отбор на България ще се изправи срещу Малта! Подкрепете нашите момичета на терена и станете част от емоцията на този важен двубой. Входът е свободен!

SENSHI 25
2025-02-22 18:30 | Дворец на културата и спорта – Варна, Дворец на културата и спорта - Варна, Варна, Bulgaria
Билетите за SENSHI 25 вече са в продажба
Четирима български бойци излизат на ринга във Варна.
Ново голямо издание с галавечер на международната верига SENSHI предстои. На 22 февруари в Двореца на културата и спорта във Варна ще се проведе 25-ата галавечер на веригата, а специално за местната публика на ринга ще излязат трима големи варненски бойци, за двама от които това ще бъде дебют на SENSHI 25.
ММА звездата от Варна Деян Галинов ще заяви експлозивно присъствието си на арената на 22 февруари, а дебют на ринга ще направи и Павел Милев. И двамата ще се бият по модифицираните ММА правила на веригата – KWU OPEN.
Третият варненец, който ще изненада публиката на SENSHI 25, e кикбоксьорът Константин Стойков. Това ще е второ участие за Стойков, който на SENSHI 20 победи опитния испански боец Карлос Гарсия.
Последният българин, включен в бойната програма на международната галавечер, също ще бъде дебютант за веригата. В двубой в най-тежката категория 95+ кг и в стила KWU Full Contact за пръв път на SENSHI ще видим Томас Стоименов.
Четиримата родни бойци са само част от големите заявки в бойната карта на изданието. На SENSHI 25 феновете предстои да видят още двубои, в които ще се включат елитни бойни машини от цял свят. Билетите за спортното шоу са в продажба в мрежата на Eventim.bg. Вратите на залата ще се отворят в 18:30 часа, а началото на екшъна ще бъде в 19:00 часа.
25-ото издание на международната бойна галавечер SENSHI се организира със съдействието на Професионалната лига на Световния киокушин съюз (KWU International Professional League), както и със специалната подкрепа на ЗАД „Армеец“, MAX Sport, „България Еър”, М Кар Груп – BMW дилър и „Св. Св. Константин и Елена Холдинг“.
Медийни партньори на SENSHI 25 са Boec.BG и Boec.COM, Bulgaria ON AIR, MAX Sport, американската онлайн телевизия за бойни спортове TrillerTV, Dir.bg, Kwunion.com, Kyokushin Кarate News, Fighto.News и Novinata.bg.

NIGEL KENNEDY
2025-02-15 20:00 | Дворец на културата и спорта – Варна, Дворец на културата и спорта - Варна, Варна, Bulgaria
На 15 февруари в Двореца на културата и спорта във Варна българската публика ще има възможност отново да преживее магията на Найджъл Кенеди – признат за един от най-талантливите и експресивни цигулари на нашето време.
У нас той ще представен своя авторски Концерт за цигулка №1 Fur Ludwig Van – най-новото му произведение
„Вдъхновен от Бетовен, но напълно оригинален, този концерт в 4 части пренася духа на великия композитор в съвремието, без да губи неговата оптимистична мелодичност и духовно послание. Музиката на Кенеди се отличава с органично съчетание на различни културни влияния, пропити със силно усещане за човечност и лиричност“, обясняват организаторите на концертите.
Специален акцент в концертната програма е участието на Георги Андреев (гъдулка), както и на Врачанската филхармония под диригентството на Христо Павлов.

Грамофонът
2025-02-14 19:00 | Дворец на културата и спорта – Варна, Дворец на културата и спорта - Варна, Варна, Bulgaria
ГРАМОФОНЪТ
По идея и разкази от живота на Виктор Калев.
Автор: Ваня Щерева
АВТОРСКИ КОНЦЕРТ-СПЕКТАКЪЛ ВИКТОР КАЛЕВ
„Грамофонът“ е едно пътешествие през годините, заредено с носталгия, хумор и любов, в което зрителят ще стане съпричастен към една сбъдната мечта.
Спектакълът е изграден върху лични истории на актьора и популярни песни на български изпълнители.
Един грамофон, един актьор, един свят.
Или… как се сбъдват мечтите.

Международен турнир по борба "Дан Колов - Никола Петров"
2025-01-23 08:00 - 2025-01-26 19:00 | Дворец на културата и спорта – Варна, Дворец на културата и спорта - Варна, Варна, Bulgaria
Очаквайте повече информация !

40 FINGERS
2025-01-17 20:00 | Дворец на културата и спорта – Варна, Дворец на културата и спорта - Варна, Варна, Bulgaria
Световният феномен 40 FINGERS се завръща в България

Италианският квартет ще зарадва феновете си с два нови концерта във Варна и София през 2025г.
След невероятния успех на концерта си в Пловдив през юли тази година, световният феномен 40 FINGERS се завръща с нова програма и два нови концерта:
– във Варна – на 17.01.2025г.
– в София – на 18.01.2025г.
Майсторските интерпретации и аранжименти на чаровните италианци плениха публиката на разпродадения концерт на Античен театър – Пловдив. Виртуозите се завръщат с нова и още по-зрелищна програма. В най-студения месец, четиримата китаристи ни обещават топли южни средиземноморски страсти!
Смятани от критиците и от публиката за новия световен кросоувър феномен, 40 Fingers са забележителен квартет от китаристи, които с милиони гледания завладяват социалните медии по цял свят, с техните майсторски интерпретации и аранжименти на класически произведения, известни рок и поп песни, и филмова музика.
40 Fingers бяха оценени и от много световни звезди на музикалната сцена, които ги поканиха за съвместни проекти – от Андреа Бочели до американката Тори Кели, минавайки през Анди Съмърс от The Police, с когото създадоха нов аранжимент на известната Bring on the Night. Гледанията на техните изпълнения в YouTube надвишават 100 милиона. А Queen аплодира и направи официално признание тяхната версия на „Бохемска рапсодия”, като я публикува на сайта си.
След успеха на турнето им в САЩ, с 23 концерта в елитни клубове и театри в големи американски градове – от Ню Йорк до Лос Анжелис, през Чикаго, Бостън, Вашингтон, Атланта, Нешвил, Сан Франциско и др., 40 FINGERS обявиха завръщането си на Стария континент, започвайки от големи концертни зали в родната им Италия. Като част от турнето си те включват и България, този път – с концерти в София, и в Пловдив.
Четирима музиканти, всеки един от тях със силна музикална история и различен опит, заедно изследват нови звукови вселени, предлагайки обширен репертоар, който започва от аранжиментите на поп и рок парчета за четири китари до техните собствени композиции. Общата им страст към киното и телевизионните сериали, както и към музиката им, ги провокира да направят серия от оригинални аранжименти на известни музикални шедьоври, сред които версията им върху две от основните теми на Джон Уилямс от сагата на Джордж Лукас „Междузвездни войни”, както и „Последният мохикан”, а също и вариации по някои от основните теми от Хари Потър, и от филмите на Дисни.
Сцената е техният естествен дом. 40 Fingers, които, придружени от изключително зрелищна визуална продукция, създадена от едни от най-добрите европейски визуални дизайнери, пренасят публиката в музикално пътешествие без езикови и географски граници чрез техните версии на Sultans of Swing, Africa, Sound of Silence, Bohemian Rhapsody, Last of Mohicans, Libertango и други мeлодии, преминавайки през всички жанрове, обединявайки и вълнувайки меломаните по цял свят.
